Eesti Tegevusterapeutide Liit

Vaimse tervise kuu avaüritus "Hooliv kogukond = tervem ühiskond" DESCRIPTION:Oktoober on vaimse tervise kuu! Sel aastal keskendume kogukonnatunde loomisele: 2025. aasta vaimse tervise kuu kannab pealkirja “Hooliv kogukond = tervem ühiskond”. Pidulikul avaüritus-veebiseminaril mõtestamegi teema täpsemalt lahti. Mida avaürituselt oodata? Osalejaid tervitab Vabariigi Presidendi abikaasa Sirje Karis. Kogukondade rolli inimese ja ühiskonna tervise mõjutajana avab Eesti Koostöö Kogu juhataja Kairi Tilga. VATEKi nõukogu liige, lastepsühhiaater dr Anne Kleinberg räägib kogukondade olulisusest meie vaimse tervise toetamisel. Ning loomulikult räägime ka sellest, mis vaimse tervise kuul ees ootab. Tule kuulama, kaasa mõtlema ja inspiratsiooni koguma! Üheskoos loome keskkonna, kus iga inimene tunneb end hoituna ja olulisena. Liitu: https://us06web.zoom.us/j/84314962266
2025-10-01 10:00 - 11:30 (Europe/Tallinn)

ETL/ETA juhatuse koosolek
2025-10-02 18:00, 2025-11-06 18:00, 2025-12-04 18:00

VATEKi sünnipäevapidu
2025-10-08 16:00 - 19:00
*Üritus on kutsetega

Peaasi.ee konverents "Lapsepõlve koome koos" DESCRIPTION:Peaasi.ee selle-aastane konverents on eelkõige suunatud lastega tööalaselt kokkupuutuvatele spetsialistidele ning kannab pealkirja “Lapsepõlve koome koos”. Sellel päeval saame kokku Eesti keskel Heimtali kangastelgede vahel ning arutleme selle üle, kuidas üheskoos ühtlaselt kududa (loe: toetada lapsi ja peresid), et väikestest muredest ei kasvaks suured probleemid ning kuidas kasvatada meie lapsi säilenõtketeks inimesteks, kes oskavad oma emotsioone juhtida ning ka tulevikus iseseisvalt vaimse tervise raskusi ennetada.
2025-10-10 10:00 - 17:00

Insuldiseltsi aastakonverents
2025-10-14 09:00 - 17:00
INFARKT: AJU VÕI SÜDA?
Konverents keskendub südame- ja veresoonkonna haiguste ennetusele, varajasele avastamisele, ravivõimalustele, taastumisele ja abivahenditele. Oodata on põnevaid teaduspõhiseid ettekandeid valdkonna tippspetsialistidelt, patsiendi- ja lähedase kogemuse jagamist, arutelusid ning konverentsile hoogu andvaid meeleolukaid hetki. Konverentsil on avatud messiala, kus tutvustavad oma tooteid ja teenuseid tervise-ettevõtted. Lisaks saavad osalejad mõõta oma tervisenäitajaid. Tule konverentsile – tõstame koos haigusteadlikkust ning patsientide elukvaliteeti!

Abivahendite õppepäev Tartus
2025-10-14 09:30 - 16:00
Hea spetsialist!
Ootame teid 𝘁𝗮𝘀𝘂𝘁𝗮 𝗮𝗯𝗶𝘃𝗮𝗵𝗲𝗻𝗱𝗶𝘁𝗲 𝗼̃𝗽𝗽𝗲𝗽𝗮̈𝗲𝘃𝗮𝗹𝗲, kus saate uusi teadmisi ja praktilisi oskusi liikumiserivajadustega patsientidele ratastooli valimisel ning istumisasendi kohandamisel. Tänu tehnoloogia arengule on abivahendid muutunud ajas funktsionaalsemaks, pakkudes kasutajatele suuremat iseseisvust ja paremaid võimalusi igapäevaeluga hakkama saamiseks.

Õppepäeva viivad läbi rahvusvahelise ettevõtte Permobil pikaajalise kogemusega koolitajad:* 𝗙𝗮́𝗯𝗶𝗼 𝗙𝗲𝗿𝗿𝗲𝗶𝗿𝗮, kes on spetsialiseerunud lülisambakahjustusega patsientide füsioteraapiale ning* 𝗣𝗮𝘂𝗹𝘂𝘀 𝘃𝗮𝗻 𝗱𝗲𝗿 𝗪𝗼𝗹𝗳, kes on ekspert elektriliste ratastoolide valdkonnas.

Abivahendite õppepäev Tallinnas
2025-10-15 09:30 - 16:00
Ootame teid 𝘁𝗮𝘀𝘂𝘁𝗮 𝗮𝗯𝗶𝘃𝗮𝗵𝗲𝗻𝗱𝗶𝘁𝗲 𝗼̃𝗽𝗽𝗲𝗽𝗮̈𝗲𝘃𝗮𝗹𝗲, kus saate uusi teadmisi ja praktilisi oskusi liikumiserivajadustega patsientidele ratastooli valimisel ning istumisasendi kohandamisel. Tänu tehnoloogia arengule on abivahendid muutunud ajas funktsionaalsemaks, pakkudes kasutajatele suuremat iseseisvust ja paremaid võimalusi igapäevaeluga hakkama saamiseks.

Õppepäeva viivad läbi rahvusvahelise ettevõtte Permobil pikaajalise kogemusega koolitajad:* 𝗙𝗮́𝗯𝗶𝗼 𝗙𝗲𝗿𝗿𝗲𝗶𝗿𝗮, kes on spetsialiseerunud lülisambakahjustusega patsientide füsioteraapiale ning* 𝗣𝗮𝘂𝗹𝘂𝘀 𝘃𝗮𝗻 𝗱𝗲𝗿 𝗪𝗼𝗹𝗳, kes on ekspert elektriliste ratastoolide valdkonnas.

𝗞𝗲𝗹𝗹𝗲𝗹𝗲?Õppepäevale on oodatud kõik hoolekande-, rehabilitatsiooni- ja taastusravi asutuste tegevus- ja füsioterapeudid, arstid ning spetsialistid, kes töötavad liikumiserivajadusega patsientidega ning soovivad täiendada oma teadmisi ratastoolide valdkonnas ja olla kursis kaasaegsete tehniliste lahendustega liikumisabivahendite maailmas.

Tallinna Tervishoiu Kõrgkooli aastapäev
2025-10-16 00:00 - 23:30

Inspireeriv aktiivõppekonverents “Vägivalla tähendus”
2025-10-22 09:30 - 17:00
Sündmuse eesmärk on aidata osalejatel mõtestada vägivalda enda sees ja enda ümber ning pakkuda praktilisi teadmisi ja tööriistu, kuidas vägivalda ära tunda, ennetada ja sellega toime tulla. Fookuses on nii tööl esinev kolmanda osapoole vägivald kui ka vägivald isiklikus ja ka ühiskondlikus perspektiivis. Kaasates mitmekülgseid formaate ettekannete, töötubade, muusika, kirjanduse ja filmi näol loob see päev ruumi erinevate vaatenurkade jagamiseks ja enesevaatluseks, pakkudes osalejatele tuge nii isiklikus kui ka professionaalses elus.
Päeva üheks tippsündmuseks on Norra psühholoog ja psühhoterapeut Per Isdali etteaste, kus ta tutvustab oluliseimat oma hiljuti eestikeelsena ilmunud raamatust “ Vägivalla tähendus”.

The 28th ENOTHE Annual Meeting
2025-10-23 - 2025-10-25 | Coimbra, Portugal

Traumapedagoogika konverents "Turvatunne minu klassiruumis" DESCRIPTION:
2025-10-23 10:00 - 17:00

Tegevusteraapia konverents 2025 ,,Nähtamatu nähtavaks: tegevusteraapia ainulaadne väärtus”
2025-10-24 10:00 - 17:00

Kohtumispäev: Fibromüalgia ja igapäevaelu
2025-10-25 14:00 - 17:00
Eesti Reumaliit ja Eesti Fibromüalgia Ühing korraldavad reumakuu raames fibromüalgia infopäeva, kus EFMÜ liikmed teevad esitlusi, jagavad kogemusi ning annavad nõu. Pärast esitlusi avaneb koha peal osalejatel võimalus aruteluringis kokku saada ning jagada abi ja tuge.
Millal? 25. oktoober; kell 14.00-17.00
Kus? EPIkojas, Toompuiestee 10, Tallinn; Veebis Zoom’i vahendusel
Kava:
13.30–14.05 Kogunemine ja sissejuhatus EFMÜ poolt
14.05–14.25 Kogemuslugu: Elu nähtamatu haigusega (Sandra Tamm)
14.30–14.55 Fibromüalgiaga toimetulek igapäevaelus (Pille Ude)
15.00–15.25 Vaimse tervise vitamiinid ja fibromüalgia (K. E. Saks)
15.30–16.30 Kohvitamine ja muljetamine
Esitlused lindistatakse ning kantakse edasi Zoom videosillal.

ETL/ETA juhatus kohtub tegevusteraapia esimese kursusega (Zoom)
2025-10-28 12:15 - 13:00

ROTALi koosolek
2025-10-28 14:00 - 16:00

Free webinar “Using the Occupational Therapy Voice in Planetary Health Policy and Practice.”
2025-10-30 18:00 - 20:00
Speakers:

Dorothea Baltruks & Pia Rangnow

Register now for your FREE place.

Organised by The Council of Occupational Therapists for the European Countries – COTEC

Mahena koolitus: Onkopsühholoogia teoorias ja kliinilises praktikas
2025-11-01 08:00 - 2025-11-16 17:00
Kursus

tutvustab onkopsühholoogia mõistet, sellega seotud meditsiini olulisemaid valdkondi (statsionaarne ravi, palliatiivravi, hospiits);

määratleb onkoloogiliste haiguste olemust ja diagnooside eripärasid, haigusega kaasnevad psühhosotsiaalsed, psühhoseksuaalsed ja vaimse tervisega seotud probleeme;

annab ülevaate onkoneuroloogiast (ajukasvajatest tingitud kognitiivsete funktsioonide langus, kemoajau sündroom) ning kognitiivsete funktsioonide ja meeleoluhäirete hindamismeetodtest;

selgitab surma ja leina mudeleid ning kontseptsiooni onkoloogiliste haiguste taustal;

annab ülevaate leinatööst patsientide ja nende lähedastega;

käsitleb remissioonis onkoloogiliste haigete valdkonda;

selgitab lasteonkoloogia eripära, sh levinumad onkoloogilised diagnoosid lastel, haiguse taustal laste arenguga seotud eripärad, lastevanemate nõustamine ja sekkumismeetodid.

Sihtrühm:

Onkoloogiliste patsientide ja nende lähedastega töötavad spetsialistid, sh arstid, õed, sotsiaaltöötajad, psühholoogid, logopeedid, füsioterapeudid, haridustöötajad jne.

"Töökollektiiv kui kogukond – kuidas toetada üksteise vaimset tervist" (Tartu)
2025-11-12 10:00 - 16:15
Konverents toimub 12. novembril kell 10.00-16.15 Tartus hotellis Lydia, veebikeskkonnas Zoom ning on 30- päevase järelvaatamise võimalusega.
Tartu konverentsipäeva juhib arengutreener Sandra Sillamaa.
Päeva lõpus esineb kontserdiga armastatud muusik Jaan Tätte ning PSÜHHOBUSS pakub praktilisi vaimse tervise teemalisi vitamiine.
Konverentsil esinevad lektorid järgnevate teemadega:

Töökeskkond kui vaimse tervise kogukond – tõelised takistused muutuste elluviimisel – Lektor: Helina Randma, SA Viljandi Haigla Somaatilise ravi kliinikute õenduskeskuse juht
Ebamäärasuse mõju vaimsele tervisele – kuidas pidevalt kohanedes luua stabiilsust? – Lektor: Kariina Laas, PhD kliiniline psühholoog
Kuidas vältida sotsiaalset isolatsiooni ja üksildust töökeskkonnas? – Lektor: Erik Rüütel, Addicere psühholoogilise konsultatsiooni agentuuri juht ja psühholoog
Empaatiline juhtimine ja avatud suhtlus kui vaimse heaolu alustalad – Lektor: Jaanus Aurelius Kangur, täiskasvanute koolitaja
Kogemuslugu: Kuidas töökeskkond võib toetada või kahjustada vaimset tervist? – Lektor: Simona Andreas-Sou, Bolt Eesti juhtide coach
Kuidas mina läbi põlesin ja kuidas teie seda vältida saaksite? – Lektor: Sandra Sillamaa, muusik ja koolitaja

Kuidas märgata ja toetada (sensoorselt) tundlikku last?
2025-11-13 14:00 - 17:00
Tule Papaveri veebikoolitusele: Kuidas märgata ja toetada (sensoorselt) tundlikku last?
Koolitust viib läbi sensoorse integratsiooni terapeut ja tegevusterapeut Talvi Toom.

Sensoorne tähendab midagi, mis on seotud meeltega, nagu kuulmine, nägemine, puudutamine, maitse ja lõhn ning inimestena kogeme nende kaudu saadavat infot väga erinevalt.

Koolitusel saame teada:
8 sensoorset süsteemi ja nende esinevad raskused: • Koolituse käigus saame teada, kuidas meie meeletaju mõjutab igapäevaelu. • Lastel võivad esineda erinevad raskused igas meelesüsteemis, nende märkamine ja toetavalt reageerimine on oluline, et vältida igapäevases elus liigset ärevust ja sensoorset ülekoormust.
Sensoorsete raskuste mõju lapse arengule, käitumisele, õppimisele ja emotsioonide regulatsioonile: • Kuidas sensoorse info töötlemine mõjutab lapse käitumist, õppeedukust ja emotsionaalset tasakaalu? • Kas teie laps kardab teatud helisid, ei talu teatud riideid või ei suuda teatud tegevustes rahulikult osaleda? • Koolitus aitab märgata sensoorseid raskuseid ja õpetab, kuidas mõista, millal laps vajab täiendavat tuge.
Praktilised võtted, kuidas koduses keskkonnas koos lapsega liikuda sensoorse tasakaalu poole: • Kuidas toetada oma last kodus igapäevaelu toimetustes? • Koolitus pakub lihtsaid ja tõhusaid strateegiaid, kuidas luua kodune keskkond, mis aitab vähendada sensoorset ülekoormust ja toetab emotsionaalset tasakaalu.
Õpid, kuidas anda oma lapsele aega ja ruumi rahunemiseks ning kuidas luua igapäevaseid rutiine, mis aitavad lapsel leida tasakaalu ja tunda end turvaliselt.

Kellele on koolitus mõeldud?
• Kui teie lapsel on keeruline taluda teatud helisid, tekstuure (nt teatud tüüpi riideid nagu teksa, kile, villane) või tegevusi (nt juuste või küünte lõikamisega, hamba- või peapesuga),
• Kui teie laps on tundlik valguse, lõhnade, või toitude maitse, temperatuuri ja/või tekstuuri suhtes,
• Kui teie lapsel esineb ärevus, stress või rahutust teatud olukordades, millel võivad olla sensoorsed põhjused,
• Kui olete märganud, et teie lapsel on raskusi emotsioonide reguleerimisega või ta tunneb end sageli ülekoormatuna,
• Kui te soovite toetada oma last sensoorse tasakaalu leidmisel igapäevaelu keskkonnas.
Koolitus annab vanematele praktilised tööriistad, kuidas mõista lapse sensoorseid vajadusi ja rahulikult reageerida keerukates olukordades. Fookuses on lapse käitumise toetamine ning sensoorsete oskuste kaudu tema tervikliku arengu ja heaolu edendamine.

Hind: ühele osalejale 50 eurot (tavahind 80 eurot) / ettevõttele 150 eurot (tavahind 240 eurot), osalejate arv ei ole veebiloengul piiratud. Hind sisaldab km.
REGISTREERIMINE – https://forms.gle/5bJENpAtEHrcP8iSA

Lisainfo: ester.poiklik@papaver.ee
Tule, et luua mõistvam ja kaasavam ühiskond!
NB! Veebis osaleja peab end tuvastama, kasutades oma ees- ja perekonnanime logides sisse oma nutiseadmest või arvutist. Võimalusel palume kasutada veebikaamerat.

Veebiüritus: Küsimused ja vastused teegvusterapeutidega: KÕIK SENSOORIKAST
2025-11-17 18:00

Kroonilise valu käsitlus füsioterapeutidele ja tegevusterapeutidele
2025-11-24 - 2025-11-25
Eesti Tegevusterapeutide Liidu liikmetele kehtib soodushind 250 eurot!

Muusikaline vestlusõhtu naistevastase vägivalla teemal "Pilgu taga peidus" DESCRIPTION:25. novembril algusega kell 19 toimub Fotografiskas muusikaline vestlusõhtu „Pilgu taga peidus“. Naistevastase vägivalla teemal arutlevad tegevusterapeut Heldi McCaskill ning muusikud Ingel Marlen Mikk ja Erki Pärnoja. Muusikat teevad An-Marlen ja Erki Pärnoja. Korraldaja: muusikalinn Tallinn 25. november on rahvusvaheline naistevastase vägivalla lõpetamise päev. Üritus on osa President Kaljulaidi Fondi oranžide nädalate programmist “Miks me vaikime?“. 25. novembrist 10. detsembrini kestva teavituskampaania raames toimuvad erinevates keskkondades oranžid vestlused, mille eesmärk on pöörata tähelepanu lähisuhtevägivalla ennetamisele ja lõpetamisele. 16 päeva jooksul toimuvad oranžid vestlused vähem või rohkem ootamatutes keskkondades ja formaatides. Kõnelejateks tippeksperdid ja Eesti mehed eri valdkondadest.
2025-11-25 19:00 - 21:00

Praktiline AAC koolituspäev ”Piltide vägi keele ja kommunikatsiooni toetamisel”
2025-11-26 10:00 - 16:30
Ootame teid 26. novembril kell 10.00 praktilisele AAC koolituspäevale ”Piltide vägi keele ja kommunikatsiooni toetamisel” (6 ak/h)

Koolitaja: Iina Heikurainen (Helsingi)
Toimumiskoht: Sakala Keskus, Viljandi linn, Tallinna tn 5, 71020Koolitus toimub inglise keeles (soovijatele sünkroontõlge eesti keelde).

Koolitusele on oodatud alushariduse õpetajad, sh eesti keelt teise keelena kasutavate laste õpetajad, eripedagoogid, logopeedid, tegevusterapeudid ja kõik, kes soovivad leida uusi praktilisi viise laste arengu ja suhtlemise ning keeleoskuse toetamiseks!

Päevakava:*09.30 kogunemine ja tervituskohv10.00 koolitus 2 ak/h11.30 paus12.00 koolitus 2 ak/h13.30 lõuna14.30 koolitus 2 ak/h*Korraldaja võib teha muudatusi sõltuvalt osalejate arvust

Koolitusel saad vastused küsimustele:• kuidas piltide kasutamine aitab lastel suhelda ja keelt omandada?• kuidas erinevatel viisidel kasutada pilte laste arengu toetamiseks?• mis on lausetasandilise piltkommunikatsiooni eelised laste suhtlemis- ja keeleoskuse toetamisel?• kuidas kasutada pilte täiskasvanute poolt suunatud mängudes?• perekond Kippini materjalide tutvustus.• koolitusel osalejatele piltkommunikatsiooni õpetamise alustamist toetavad materjalid (inglise ja soome keeles).• kohapeal saab tutvuda Tammetriinu OÜ poolt pakutavate toodete ja Jaagu Lasteaed-Põhikoolis kasutatavate AAC-vahenditega.

Koolitaja tutvustusIina Heikurainen on logopeed, koolitaja ning Kippin House (Helsingi Kipinäkeskus) tegevjuht. AAC-valdkonna uuendaja ja arendaja on kogenud, kaasahaarav ning praktiline koolitaja, kelle töötubasid iseloomustab energia ja interaktiivsus. Ta on läbi viinud erinevaid koolitusi Austrias, Eestis, Gruusias ja esinenud mitmel ISAACi maailmakonverentsil.Iina karjäär algas Helsingi Valteri koolis Ruskis, mis on riiklik õppekeskus füüsilise ja liitpuudega lastele. Tema filosoofia on, et rehabilitatsioon toimub igapäevaelus ja logopeed peab tegema tihedat koostööd lapse lähedastega. Multidistsiplinaarne meeskonnatöö, tootearendus, koolitus ja varase hariduse toetamine on saanud Iina karjääri loomulikuks osaks. Viimase kümne aasta jooksul on Iina ettevõte Kippin House loonud laia valiku suhtlusabivahendeid, sealhulgas populaarsed Perekond Kippini materjalid.

Koolituspäeva korraldajad:Viljandi Laste ja Perede tugikeskusOÜ TammetriinuJaagu Lasteaed-Põhikool

Tunded ja tajud: räägime eneseregulatsioonist
2025-11-27 14:00 - 17:00
Koolitust viib läbi sensoorse integratsiooni terapeut ja tegevusterapeut Talvi Toom.
Eneseregulatsioon on oskus juhtida oma tundeid ja käitumist nii rõõmsates kui ka keerulistes olukordades. See mõjutab lapse igapäevast toimetulekut – kuidas ta suudab lülituda ühelt tegevuselt teisele, tulla toime tugevate emotsioonidega ning keskenduda seal, kus seda on parasjagu vaja.
Kui lapsel on eneseregulatsiooniga raskusi, võib see väljenduda väga erinevalt – mõnikord on laps liialt aktiivne ja impulsiivne, teinekord pigem tagasihoidlik ja endasse tõmbunud. Laps võib mõista, et tema käitumine tekitab probleeme, kuid tal ei pruugi olla veel oskusi, kuidas järgmisel korral teisiti käituda. Eneseregulatsiooni toetamine on oluline igas vanuses ning kunagi ei ole liiga hilja seda arendada.

Koolitusel saame teada:
Eneseregulatsiooni arengut ja selle peamisi mõjutajaid. Varajasi märke, mis viitavad eneseregulatsiooni raskustele. Eneseregulatsiooni alusprotsesse ja sotsiaal-emotsionaalseid oskusi. Kaasregulatsiooni – kuidas täiskasvanu saab lapsele olla rahustav ja suunav tugi. Praktilisi võtteid ja tegevusi, mis aitavad last keerulistes olukordades toetada.

Koolitus on mõeldud lapsevanematele, õpetajatele, terapeutidele ja kõigile, kes soovivad mõista ning toetada lapsi, kelle emotsioonid ja käitumine on vahel keerulised ja ettearvamatud.
Rohkem infot koolituse kohta leiad meie kodulehelt → https://www.papaver.ee/koolitused

Hind: ühele osalejale 50 eurot / ettevõttele 150 eurot, osalejate arv ei ole veebiloengul piiratud. Hind sisaldab km.

REGISTREERIMINE – https://forms.gle/j1pK7nUsoU28jouE8

Lisainfo: ester.poiklik@papaver.ee
Tule, et luua mõistvam ja kaasavam ühiskond!
NB! Veebis osaleja peab end tuvastama, kasutades oma ees- ja perekonnanime logides sisse oma nutiseadmest või arvutist. Võimalusel palume kasutada veebikaamerat.

Praktiline seminar: "Paindliku tööaja kokkulepe - kas määramatus või paindlikkus?" DESCRIPTION:Seminaril käsitletakse järgmisi teemasid:• Mida kujutab endast paindliku tööaja kokkulepe?• Kuidas mõjutab äsja vastu võetud seadus töösuhetes olulisi aspekte nagu tööaeg, igapäevane ja iganädalane puhkeaeg ning vaba aeg?• Milline võib olla selle muudatuse mõju töölepingu muudele tingimustele, näiteks töötasule, tööle teise tööandja juures ning konkurentsipiirangutele?• Kuna oleks otstarbekas sõlmida paindliku tööaja kokkulepe ning millal tuleks sellest pigem hoiduda? Paindliku tööaja kokkuleppe olemust avavad ja praktilist nõu annavad sotsiaalõiguse professor Gaabriel Tavits ja Teenindus- ja Kaubandustöötajate Ametiühingu esimees Elle Pütsepp.Seminari korraldavad Ametiühingute Keskliidu Tartu piirkond ja Avatud Hariduse Liit. Oodatud on kõik huvilised. Seminari saab jälgida ka Google Meeti vahendusel ülekandena: https://meet.google.com/acs-ymmh-byr
2025-12-01 15:00 - 17:00

Ühtekuuluvuskontsert "Elukoor" DESCRIPTION:Tasuta ühtekuuluvuskontsert “Ajakaja” toimub rahvusvahelisel puuetega inimeste päeval, 3. detsembril 2025 kell 19 Kaja Kultuurikeskuses (E. Vilde tee 118, Tallinn). Peaesinejad on Eesti Rahvusmeeskoor, Ott Lepland ja Mari Jürjens. Vahetekstid loob Lauri Räpp ning tekste esitavad Kerti Kollom Seidelberg ja Jüri Jaanson. Saateansambel koosseisus: Markus Lattikas (klaver) ning Roland Jairus (basskitarr). Dirigent ja kunstiline juht on Edmar Tuul. Teleülekanne 3.12.2025 kell 19 kanalis ETV2. Teleülekanne on kirjeldustõlkega. Selle jälgimiseks tuleb ülekande ajal sisse lülitada vaegnägijate helikanal. Kontsert tõlgitakse eesti viipekeelde. Lisaks on subtiitrid, mille saab lisada televiisori seadetest.
2025-12-03 19:00 - 21:00

Tervem kogukond: kuidas mõista ja vähendada sõltuvusprobleeme
2025-12-04 10:00 - 15:00

Tegevusterapeutide jõulupidu
2025-12-11 18:00 - 20:00
Tule veeda meiega üks sõbralik ja aktiivne jõuluõhtu – aeg tulla kokku, nautida jõuluaega ja õppida üksteist paremini tundma!
Registreerimine kestab kuni 09.12.2025!
📅 11.12.2025 kell 18.00–21.00
📍Humalakoda demoköök, Kopli 1, Tallinn
💶 Osalustasu:
Tudeng 10 €
Töötav tegevusterapeut ja vilistlane 15 €
Toetaja 25 €
REGISTREERI KINDLASTI ENNE DETSEMBRIT! Osalustasu hind tõuseb alates 01.12.2025.
Tudeng 15 €
Töötav tegevusterapeut ja vilistlane 20 €

Mida põnevat ühisel koosviibimisel teeme:
✨ Tutvume üksteisega ja naudime seltskonda
🫧 Osaleme meeleolukal vahuveinikoolitusel
🍓 Naudime maitsvaid snäkke ja magusaid maiustusi
🏠 Paneme üheskoos kokku piparkoogimajad ja laseme loovusel lennata
🏅 Jagame tunnustusi ja kiituseid
Võta kaasa hea tuju ja tule koos meiega pühademeeleolu looma! ✨
Lisaküsimuste korral kirjuta: johanna.kask@student.ttk.ee või Facebookis Johanna Kask.
